rukmáśca puṣkaraparṇaṃ cā́paścādityamaṇḍaláṃ ca srúcau bāhū tā́vindrāgnī dvé svayamātr̥ṇé iyáṃ cāntárikṣaṃ ca tisró viśvájyotiṣa etā́ devátā agnírvāyúrādityá etā hyèvá devátā víśvaṃ jyótirdvā́daśartavyā̀ḥ sá saṃvatsaraḥ sá ātmā páñca páñcacūḍāḥ sá yajñasté devā átha yádvikarṇī́ ca svayamātr̥ṇā cā́śmā pŕ̥śniryáścitè'gnírnidhīyáte sā́ pañcatrīṃśī́ lokampr̥ṇā́yai yájuḥ ṣaṭtriṃśī sò'syaiṣa sárvasyāntámevā̀tmā sá eṣa sárvāsāmapām mádhye sá eṣa sárvaiḥ kā́maiḥ sámpanna ā́po vai sárve kā́māḥ sá eṣò'kāmáḥ sarvákāmo na hyètaṃ kásya cana kā́maḥ